[ca] En el context de l'espai europeu d'ensenyament superior, en el qual l'avaluació formativa té un paper essencial, cal explorar noves eines amb la finalitat de posar en pràctica estratègies innovadores de seguiment i avaluació dels estudiants. El mòdul de qüestionaris en l'entorn Moodle representa una alternativa davant les metodologies tradicionals, com, per exemple, les proves escrites. En el marc de les ajudes per a la millora de la docència concedides per l'Institut de Ciències de l'Educació de la Universitat Politècnica de Catalunya - BarcelonaTech (UPC), durant el curs acadèmic 2008-2009 es va dur a terme un projecte docent que tenia com a objectiu principal el disseny de preguntes tipus test i la implementació posterior d'aquestes preguntes en qüestionaris de l'entorn Moodle per a assignatures de matemàtiques i estadística corresponents a primers cursos de titulacions d'enginyeria. Amb els resultats dels qüestionaris fets pels estudiants, es va veure que era convenient analitzar-ne i revisar-ne la fiabilitat i adequació per a avalar aquestes activitats d'avaluació del procés d'aprenentatge. L'anàlisi dels coeficients psicomètrics facilitats per Moodle va ser una eina útil a l'hora de valorar si les qüestions que s'havien proposat tenien el nivell de dificultat adequat i si, en conseqüència, eren convenients per a discriminar entre bones pràctiques i males pràctiques. En el marc d'un altre projecte, també subvencionat per la UPC, durant el curs acadèmic següent, 2009-2010, es van revisar d'una manera exhaustiva els qüestionaris implementats amb la finalitat de millorar-ne l'eficiència com a eina d'avaluació. En aquest treball es presenten: a) els resultats dels qüestionaris fets pels estudiants durant aquests dos cursos acadèmics en les assignatures Matemàtiques 1 i Matemàtiques 2 de primer any dels quatre graus d'Enginyeria de Biosistemes de l'Escola Superior d'Agricultura de Barcelona de la UPC, i també l'opinió dels estudiants sobre aquest tipus d'activitat; b) la revisió i l'adaptació dels qüestionaris a partir dels índexs psicomètrics per a millorar-ne l'eficiència. Finalment, a partir dels resultats analitzats es fa una reflexió sobre la conveniència d'utilitzar aquest tipus d'eines per a l'avaluació formativa dels estudiants.

[en] Given the importance of formative assessment in the context of the European Higher Education Area, it is necessary to explore new tools to implement innovative strategies for the formative assessment of students. Moodle's quiz module represents an alternative to traditional tools, such as paper-and-pencil tests. In 2008, we carried out a project subsidised by the Institute of Education Sciences at the Universitat Politècnica de Catalunya - BarcelonaTech (UPC), the main aim of which was to elaborate a number of Moodle question pools and to design, implement and assess a series of quizzes from these pools. The project covered the compulsory undergraduate subjects in applied mathematics included in the first- and second-year syllabuses for all branches of Engineering. From the students' results, it was then necessary to examine and revise the reliability of the quizzes as an assessment tool of the teaching and learning process. The analysis of the psychometric coefficients provided by Moodle proved to be a useful tool for assessing whether the questions had an appropriate level of difficulty and were suitable for discriminating between good and bad performers. Taking into account the psychometric analysis of this first project, in 2009 we initiated a new project, in which we planned to revise thoroughly the quizzes created in the former project, to improve their suitability as an assessment tool. This paper shows: 1) the students' results in the quizzes performed in the two academic years in the courses Mathematics 1 and Mathematics 2 - both taught in the first year of the four bachelor's degree programmes in Biological Systems Engineering organised by the School of Agricultural Engineering of Barcelona at the UPC, as well as the students' attitudes towards activities of this kind; and 2) the revision and fine-tuning of the quizzes from the psychometric analysis to improve their reliability. Finally, the analysis of the results reported leads to a discussion on the advisability of using this tool for the formative assessment of students.